جامی جیھانیی فیفای ١٩٨٦
جامی جیھانیی فیفای ١٩٨٦ پاڵەوانیەتی ژمارە سێزدەیەمە لەجامی جیھانیی فیفایە کە لەوڵاتی مەکسیک بەڕێوەچوو، بەمەش وڵاتی مەکسیک بوو بە یەکەمین وڵات دووجار میوانداری جامی جیھانی بکات. ماوەی پاڵەوانیەتییەکە ٣١ی ئایار تاکوو ٢٩ی حوزەیرانی ١٩٨٦ ی خایاند، تێیدا ٢٤ ھەڵبژاردەی نیشتیمانی بەشدارییان تێداکردبوو، تێیدا ھەڵبژاردەی تۆپی پێی ئارجەنتین بووە پاڵەوانی پاڵەوانییەتییەکە دوای بردنەوە بەئەنجامی ٣–٢ بە ھەڵبژاردەی تۆپی پێی ئاڵمانیای ڕۆژاوا، لەم پاڵەوانییەتییە لەکۆی ٥٢ یاری ١٣٢ جار گۆڵ ھەژێنراوە وە یاریکەری ئینگلیزی گاری لینکەر بووە گۆڵکاری خوولەکە بە تۆمارکردنی شەش گۆڵ وەھەروەھا یاریکەری ئارجەنتینی دیێگۆ مارادۆنا بووە باشترین یاریکەری پاڵەوانیەتییەکە.

ھەڵبژاردەی ئەرجەنتین کە بووە پاڵەوانی جامی جیھانیی بە سەرکردایەتی کاپتن دێیگۆ مارادۆنای ٢٥ ساڵان توانیان نازناوەکە بە دەست بھێنن. کە مارادۆنا بە درێژای پاڵەوانێتییکە توانی ٥ گۆڵ تۆمار بکات، ھەر لە جامی جیھانی ١٩٨٦ و لە قۆناغی پێش کۆتایی مارادۆنا توانی دووان لە بەناوبانگترین گۆلەکانی مێژووی خۆی و جامی جیھانیی و تۆپی پێش تۆمار بکات. کە یەکێکیان بە دەست تۆماری کرد کە بە «دەستی خودایی» یان «گۆڵی سەدە» ناوبانگی دەرکردبوو، گۆلەکەی دیکەش پاش وەرگرتنی تۆپ لە ناوەڕاستی یاریگا مارادۆنا بە خێرایی و بە تەنھا ٥ یاریزانی ھەڵبژاردەی ئینگلتەرا تێدەپەڕێنێت و پاش تێپەڕاندنی گۆڵپارێزیش گۆڵەکە تۆمار دەکات، ئەم گۆڵە ھەندێک پێیان وایە جوانترین گۆڵی سەدەی بیستەمە.

بەشداربووان 

 ڕۆژاوا

 یەکێتی سۆڤیەت

پلەکان پاڵەوانێتییەکە 
 پلەی یەکەم: ھەڵبژاردەی تۆپی پێی ئارجەنتین
 پلەی دووەم: ھەڵبژاردەی تۆپی پێی ئاڵمانیای ڕۆژاوا
 پلەی سێیەم: ھەڵبژاردەی تۆپی پێی فەڕەنسا
 پلەی چوارەم:ھەڵبژاردەی تۆپی پێی بەلجیکا

گۆڵکارانی جامی جیھانیی ١٩٨٦ 
ڕ=ڕیزبەند

ن. ی=ناوی یاریزان

ن. ھـ=ناوی ھەڵبژاردە

ژ. گ=ژمارەی گۆڵ

خەڵاتەکان 
 گاری لینکەر خەڵاتی گۆڵکاری پاڵەوانێتییەکەی پێ بەخشرا.
 دێیگۆ مارادۆنا خەڵاتی باشترین یاریزانی پاڵەونێتییەکەی پێ بەخشرا.
 ئینزۆ سکیفۆ خەڵاتی باشترین یاریزانی لاوی پاڵەوانێتییەکەی پێ بەخشرا.
 ھەڵبژاردەی بەرازیل خەڵاتی یاری خاوێنی پێ بەخشرا.

سەرچاوەکان 
 ویکیپیدیای ئینگلیزی
 وێبگەی فەرمی فیفا 

پاڵەوانیەتییەکانی جامی جیھانی فیفا
جامی جیھانیی فیفای ١٩٨٦
تۆپی پێ لە ١٩٨٦
جامی جیھانیی فیفا